Source: http://docplayer.fi/2085795-Kalankasvatuksen-investointikustannukset.html
Timestamp: 2017-09-20 13:03:55+00:00
Document Index: 15215713

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kalankasvatuksen investointikustannukset - PDF
Download "Kalankasvatuksen investointikustannukset"
1 Kalankasvatuksen investointikustannukset ja kilpailukyky avomerellä Suomessa Markus Kankainen ja Rune Mikalsen r i i s t a - j a k a l a t a l o u s t u t k i m u k s i a j a s e l v i t y k s i ä 1 2 /
2 RIISTA- JA KALATALOUS tutkimuksia ja selvityksiä 12/2014 Kalankasvatuksen investointikustannukset ja kilpailukyky avomerellä Suomessa Markus Kankainen ja Rune Mikalsen Riista- ja kalatalouden tutkimuslaitos, Helsinki 2014
3 Hanke on osittain Euroopan kalatalousrahaston (EKTR) rahoittama. EU investoi kestävään kalatalouteen (komission asetus EY 498/2007). Julkaisija: Riista- ja kalatalouden tutkimuslaitos Helsinki 2014 Kannen kuvat: AKVA group Julkaisujen myynti: /julkaisut /verkkokauppa Pdf-julkaisu verkossa: /julkaisut/ ISBN (Painettu) ISBN (Verkkojulkaisu) ISSN (Painettu) ISSN (Verkkojulkaisu)
4 Sisällys Tiivistelmä... 4 Sammandrag... 5 Abstract Johdanto Kalan tuotanto kasvaa avomerellä Avomerikalankasvatuksen määrittely Kalankasvatus Suomen merialueilla ja avomerikasvatus maailmalla Miten investointi- ja kannattavuusarviointi toteutettiin Tuotanto-olosuhteet ja avomerikasvatus Suomen merialueella Yleiset tuotanto-olosuhteet ja erityispiirteet Suomen rannikkoalueella Tuotanto-olosuhteet tarkasteltavissa tuotantopaikoissa Investoinnin kuvaus Verkkoaltaat Verkot ja verkkojen käsittely Ruokinta Ruokinta rehulautalta Ruokinta veneestä Ankkurointi ja kiinnitysjärjestelmä Työveneet Muut välineet ja laitteistot Tuotannon tarkkailu ja ohjaus Ruokintajärjestelmät ja tuotannon suunnitteluohjelmistot Investointikustannukset ja muut tuotannon tehokkuuteen vaikuttavat tekijät avomerikasvatuksessa Avomerilaitoksen investointikustannukset Miten olosuhteet vaikuttavat investointikustannuksiin Etäisyydestä, ruokintatavasta ja tuotantomäärästä johtuvat logistiset kustannukset ja avomerikasvatuksen kilpailukyky Ruokintatavan ja tuotanto-olosuhteiden vaikutus tuotannon tehokkuuteen Riskinarviointi Tuotantoriskit Itämeren avomerikasvatuksessa Hylkeet, linnut ja karkulaiset Myrskyt, tuuli, virtaukset ja aallot Jää Ankkurointi ja merenpohja-analyysit Vakuutukset, standardit ja takuu Yhteenveto Viitteet Liite... 30
5 4 Riista- ja kalatalous tutkimuksia ja selvityksiä Tiivistelmä Kalankasvatus lisääntyy avoimilla merialueilla. Niillä olosuhteet aiheuttavat haasteita tuotannon järjestämiselle. Tuotannon tulee olla kannattavaa ja kilpailukykyistä, jotta yrityksillä on motivaatio investoida avomerikasvatukseen. Tässä raportissa arvioidaan avomerikasvatuslaitoksen sekä siinä tarvittavien työveneiden investointikustannusta ja kasvatuksen kannattavuutta Suomessa. Kasvatuslaitoksen investointilaskelma perustuu kalankasvatusratkaisuja myyvän AKVA group -yhtiön tarjoukseen, joka on tehty todellisten tuotantopaikkojen olosuhdetietoihin perustuen. Tuotantopaikat, joiden arviointiin avomerikasvatuslaitteiston kestävyys perustuu, sijaitsivat ulkosaaristossa avomeren reunassa. Raportissa arvioidaan lisäksi, miten avomerikasvatuksen kannattavuus poikkeaa nykyisestä tuotannosta logististen kustannusten osalta ja miten tuotantomäärä sekä erilaiset ruokintaratkaisut vaikuttavat kasvatuksen kilpailukykyyn. Asiasanat: avomeri, investointi, Itämeri, kalankasvatus, kilpailukyky Kankainen, M. & Mikalsen, R Kalankasvatuksen investointikustannukset ja kilpailukyky avomerellä Suomessa. Riista- ja kalatalous Tutkimuksia ja selvityksiä 12/ s.
6 Kalankasvatuksen investointikustannukset ja kilpailukyky avomerellä Suomessa 5 Sammandrag Fiskodling i öppna havsområden ökar. Förhållandena där medför utmaningar när det gäller produktionsarrangemangen. Produktionen måste vara lönsam och konkurrenskraftig för att företagen ska vara motiverade att investera i fiskodling ute till havs. I denna rapport bedöms lönsamheten i en fiskodlingsanläggning ute till havs, investeringskostnaden i arbetsbåtar och odlingens lönsamhet i Finland. Investeringskalkylen för en fiskodlingsanläggning bygger på bolaget AKVA groups offert som säljer lösningar för fiskodling. Offerten är gjord utifrån förhållandena på verkliga produktionsplatser för 300, 600 och 1000 ton produktion. Bedömningen av odlingsanläggningarnas hållbarhet baserar sig på produktionsplatser som finns i havsbandet angränsande till det öppna havet. I rapporten uppskattar man dessutom hur lönsamheten för fiskodling ute till havs skiljer sig från den nuvarande produktionen för logistikkostnadernas del och hur produktionsmängden samt de annorlunda matningslösningarna påverkar odlingens konkurrenskraft. Nyckelord: öppet hav, investering, Östersjön, fiskodling, konkurrenskraft Kankainen, M. & Mikalsen, R Kalankasvatuksen investointikustannukset ja kilpailukyky avomerellä Suomessa (Investeringskostnaderna i fiskodling i öppet hav och dess konkurrenskraft i Finland). Vilthushållning och fiskeri Undersökningar och utredningar 12/ s.
7 6 Riista- ja kalatalous tutkimuksia ja selvityksiä Abstract In this report we introduce a subjective example (by the AKVA group) of the investment in fish farming offshore units in the Baltic Sea. We evaluate the investment items needed and the investment costs, and finally compare the competitiveness of offshore farming to the present production system. Investment decisions are made according to real sites in Finnish coast based on existing knowledge of the production environment. Baltic production conditions provide an extra challenge in planning offshore farming operations. For the investment cost per fish to be reasonable enough to allow profitable business, the production volume of offshore units needs to be large. Allowing larger production units offshore, however, may enable improvement in the efficiency of production operations, to the likely benefit of offshore units compared to the present dispersed production system. We evaluated the investment costs and competitiveness for offshore production units of 300, 600 and 1,000 tonnes. Keywords: Baltic Sea, competitiveness, fish farming, investment, offshore Kankainen, M. & Mikalsen, R Offshore fish farm investment and competitiveness in Finland. Riista- ja kalatalous Tutkimuksia ja selvityksiä 12/ p.
8 Kalankasvatuksen investointikustannukset ja kilpailukyky avomerellä Suomessa 7 1. Johdanto 1.1. Kalan tuotanto kasvaa avomerellä Maailmalla kalan kysyntä ja tuotanto ovat kasvaneet tasaisesti noin 2 miljardia kiloa vuosittain viimeisen 30 vuoden aikana. Koska kalastusta ei voida enää lisätä kestävästi, kalankasvatus on ainoa tapa vastata lisääntyvään kysyntään. Merialueet on tunnistettu potentiaalisimmiksi paikoiksi tuottaa ruokaa maailman kasvavalle väestölle tulevaisuudessa. Maailman pinta-alasta noin 70 % on vettä. Vesi on toistaiseksi vajaasti hyödynnetty luonnonvara, toisin kuin maa-alueet, joilla tilankäyttö on paljon kilpaillumpaa. Kala on moninkertaisesti resurssitehokkaampi tapa tuottaa proteiinia kuin esimerkiksi linnut tai nisäkkäät, joten kalantuotanto säästää niukkoja ja arvokkaita luonnonvaroja. Ensisijaisesti kalankasvatukselle soveltuviksi tuotantoalueiksi valitaan suojaisat alueet rannikon läheisyydestä ja sisävesiltä, koska niillä tuotanto-olosuhteet ovat kasvatuksen kannalta helpoimpia. Muu vesialueiden käyttö ja lisääntyvä kasvatus kuitenkin ohjaa tuotantoa ulommille merialueille. Useissa maissa avomeri on ainoa mahdollinen hyödynnettävä vesialue, jos sisävesiä tai suojaavaa saaristoa ei ole. Suomessa maa ja metsätalousministeriön ja ympäristöministeriön yhteistyönä on laadittu Kansallinen vesiviljelyn sijainninohjaussuunnitelma, jossa on määritetty alueita, joille suurimuotoisempaa kalankasvatustuotantoa voidaan sijoittaa. Suunnitelmassa huomioitiin suuri määrä erilaisia merenkäyttöön ja kalankasvatuksen ympäristövaikutuksiin liittyviä kriteereitä, joiden perusteella tulevaisuuden kasvualueet tunnistettiin avoimilta merialueilta. Suunnitelmassa arvioitiin myös, että huomattavasti nykyistä suuremmat laitoskohtaiset tuotantomäärät ovat ympäristövaikutuksiltaan mahdollisia kalankasvatukseen soveltuvilla, tunnistetuilla alueilla (maa- ja metsätalousministeriö ja ympäristöministeriö 2014, Setälä ym. 2014) Avomerikalankasvatuksen määrittely Tyypillistä avomeren kalankasvatuslaitoksille ovat ankarat tuotanto-olosuhteet ja/tai pitkät huoltoetäisyydet rantaan. Yleisesti avomerikasvatuslaitoksiksi (offshore) lasketaan sellaiset laitokset, jotka sijaitsevat täysin suojattomilla alueilla sekä myös laitokset, jotka sijaitsevat osittain suojaisilla paikoilla avomeren läheisyydessä (Ryan 2004, Kankainen ym. 2014). Tässä yhteydessä kalankasvatuslaitoksella tarkoitetaan yhdessä paikassa sijaitsevaa tuotantoyksikköä, jossa saattaa olla useita verkkoaltaita. Avomerikasvatukseen löytyy maailmalla monenlaisia tuotantomenetelmiä; kasvatusaltaat voivat olla pinnassa tai ne voidaan upottaa pinnan alle suojaan kovilta myrskyiltä. Myös ankkurointi, työveneet sekä ruokintamenetelmät määritellään olosuhteiden perusteella (Kankainen ja Niukko 2014, Kankainen ym. 2014).
9 8 Riista- ja kalatalous tutkimuksia ja selvityksiä 1.3. Kalankasvatus Suomen merialueilla ja avomerikasvatus maailmalla Nykyisin valtaosa Suomen merialueen tuotannosta sijaitsee väli- ja ulkosaaristossa. Tuotantolaitokset ovat ympäristölupien vuoksi pieniä verrattuna maailmalla sijaitseviin kasvatuslaitoksiin. Yrityksillä on tavallisesti rannassa toimipaikka lähellä kasvatuslaitoksia. Toimipaikassa ovat rehuvarastot, venelaiturit, perkaamo sekä muita toimitiloja ja varastoja. Kalankasvatusyrittäjät ovat ostaneet useita kasvatuslaitoksia rannassa sijaitsevan toimipaikkansa läheisyydestä, jotta kokonaistuotantomäärät olisivat niin suuria, että toiminta olisi kannattavaa. Tyypillisellä merikasvatuslaitoksella nailonista valmistetut verkot on pingotettu muovisiin (polyeteeni) kehikoihin, jotka kelluvat pinnassa. Kalojen ruokinta tapahtuu tavallisesti erilaisilla verkkoallaskohtaisilla ruokintalaitteilla, kuten pendeleillä tai betteneillä. Jotkut yritykset myös ruokkivat kaloja veneestä annostelemalla. Suurimmat työalukset Suomessa kantavat noin 20 tonnin kuorman, mutta useimmin käytössä on pienempiä huoltoveneitä. Veneissä on tavallisesti nosturit verkkojen käsittelyyn ja kalojen nostamiseen. Kasvatusaltaat ja kalat tuodaan rannikon suojaan talvisäilytys- tai perkauspaikoille ennen jääpeitteen muodostumista. Suomessa merilaitoksen keskivuosituotanto on noin 50 tonnia. Maailman avomeriolosuhteissa käytetään enimmäkseen vastaavaa mutta järeämpää kasvatustekniikkaa erityisesti alueilla, joilla on jonkin verran suojaa. Suurilla avomerikasvatusyksiköillä ruokinta hoidetaan usein ruokintalautoilta, joilta rehu välitetään kasvatusaltaisiin automaattisesti ruokintaputkien avulla. Kestävyysstandardien perusteella ruokintalautat kestävät jopa 7-metrisiä aallokoita. Täysin avoimilla alueilla, joilla olosuhteet saattavat olla todella vaativia, käytetään tavallisesti kokonaan tai osittain upotettavia kasvatusratkaisuja, jotta välineet ja kalat saadaan suojaan pinnan myrskyiltä. Näissä tapauksissa ruokinta tapahtuu tavallisesti veneestä, kun paikalle päästään (Kankainen ym. 2014). Veneiden koko on kasvanut maailmalla avoimilla kasvatuspaikoilla tuotantoyksiköiden kasvun myötä, ja käytössä on jopa yli 40-metrisiä työveneitä. Myös työnteon turvallisuus vaikeissa olosuhteissa edellyttää suurempien veneiden suunnittelua. Esimerkiksi Norjassa laitosten vuosituotanto avoimilla alueilla on keskimäärin noin tonnia ja suurimmissa laitoksissa tuotetaan yli tonnia kalaa vuodessa. Koska laitosten tuotantomäärät ovat isoja, on mahdollista investoida suurempaan ja kalliimpaan kasvatusvälineistöön kilpailukykyisesti Miten investointi- ja kannattavuusarviointi toteutettiin Riskien ja tuotannon kannattavuuden tunnistaminen on tärkeää ennen investointeja. Suomessa on muutamia kasvatuslaitoksia, jotka sijaitsevat melko avoimilla alueilla, mutta kokemukset erittäin avoimista olosuhteista on vähäisiä. Avomerialueilla sekä tuotantorakenteet että tuotantotapa tulee arvioida uudestaan. Suuret tuotantomäärät ja kehittyneet kasvatusmenetelmät avoimilla alueilla antavat mahdollisuuden järjestää tuotanto tehokkaasti. Investointi- ja kannattavuusarviointeja varten perehdyttiin ensin maailmalla käytössä oleviin avomerikasvatusmenetelmiin (Kankainen ym. 2014) sekä Suomessa vallitseviin tuotanto-olosuhteisiin (Kankainen ja Niukko 2014). Tässä yhteydessä myös keskusteltiin yrittäjien kanssa, joilla on pitkäaikainen kasvatuskokemus merikasvatuksesta Suomen olosuhteissa.
10 Kalankasvatuksen investointikustannukset ja kilpailukyky avomerellä Suomessa 9 Aquabest-hankkeen (Kankainen ja Mikalsen 2014) rahoituksella pyydettiin tarjous avomerikasvatuslaitoksen investoinnista Suomessa vallitseviin olosuhteisiin. Tarjous pyydettiin kolmelta suurimmalta merikasvatusratkaisuja tarjoavalta yritykseltä, joilla on kokemusta pohjoisista tuotanto-olosuhteista. Tarjous oli todellinen, koska se toteutettiin kahteen mahdolliseen tuotantopaikkaan, joihin yrittäjät olivat suunnitelleet tuotantoaan. Investointiin vaikuttavista tekijöistä keskusteltiin yrittäjien kanssa ja tuotantopaikat käytiin arvioimassa paikan päällä. Investointilaskelmat tehtiin erikokoisille tuotantomäärille; 300, 600 ja tonnille, koska tuotantoluvan suuruudesta ei ollut tässä vaiheessa tietoa. Tuotantomäärä vaikuttaa olennaisesti investointien valintaan, kustannuksiin ja kasvatuksen kannattavuuteen. Laskelmat arvioitiin erikseen sekä veneestä että paikan päällä sijaitsevasta ruokintalautasta tehtävälle ruokintatavalle. Investointisuunnittelun sekä tarjouksen teki AKVA group, joka on maailman suurin merikasvatuslaitteiden ja kokonaisratkaisujen myyjä. Tarjouksessa eriteltiin tarkasti kaikki tarvittavat komponentit, joita tarvitaan kasvatuksessa (Kankainen ja Mikalsen 2014). Investointi on kuitenkin vain eräs kustannustekijä, joka tulee huomioida avomerikasvatukseen siirryttäessä. Näin ollen avomerikasvatuksen logistisia kustannuksia ja niiden vaikutuksia kirjolohen tuotantokustannukseen arvioitiin samassa yhteydessä. Laskelmassa arvioidaan muun muassa tuotantoyksiköiden määrän, huoltoetäisyyden, ruokintamenetelmien sekä tuotantomäärien vaikutusta tuotantokustannukseen. Logististen kustannusten vaikutusta arvioitiin esimerkkien kautta, koska jokainen tapaus on erityislaatuinen. Investointikustannusten lisäksi kannattavuuslaskentaan on tarvittu arvioita muuttuvien tuotantokustannuksien, kuten polttoaineen ja työn, hinnoista. Yrittäjien kanssa on arvioitu myös tuotantolaitteiston tehokkuuteen liittyviä tekijöitä. Näitä ovat muun muassa ruokintalaitteiden ja veneiden kapasiteetti, veneiden nopeus ja polttoainekulutus. Kannattavuuslaskennassa käytetyt arvot on esitetty liitteessä.
11 10 Riista- ja kalatalous tutkimuksia ja selvityksiä 2. Tuotanto-olosuhteet ja avomerikasvatus Suomen merialueella 2.1. Yleiset tuotanto-olosuhteet ja erityispiirteet Suomen rannikkoalueella Vaikka Itämeri ei ole suuri verrattuna valtameriin, se voi olla tuotanto-olosuhteiltaan erityisen haastava kalankasvatustuotannolle. Aallonkorkeudet voivat olla yli 7-metrisiä ja yksittäisten aaltojen tiedetään olleen yli 14 metriä (Itämeriportaali 2014). Virtaukset eivät ole niin voimakkaita kuin suurimmillaan valtamerissä, mutta myös Itämerellä löytyy sijainteja, joissa virtaukset tulee ottaa huomioon ankkuroinnin ja verkkoaltaiden tilavuuden suunnittelussa. Tilavuuden suunnittelulla tarkoitetaan tässä yhteydessä, että verkkoaltaat tulee painottaa, muotoilla tai pingottaa siten, että virtaukset eivät pääse painamaan verkkoja niin, että tuotantotilavuus verkkoaltaissa pienenee. Suurissa kasvatuslaitoksissa, joissa on useita verkkoaltaita virtaavissa paikoissa, verkkoaltaiden vastus on todella suuri. Siksi laitoksilla käytetään useita ankkurilinjoja ja jopa kymmeniä tonneja painavia ankkureita (Kankainen ym. 2014). Itämeren erityispiirteitä ovat terävät aallot ja jää. Itämerellä tuuli ei pääse vaikuttamaan yhtä pitkältä matkalta kuin valtamerialueilla ja myös tuulen suunnat voivat muuttua suhteellisen nopeasti. Lisäksi saaristo ja mataluus erityisesti rannikon läheisillä alueilla vaikuttavat aaltoihin. Näiden vaikutuksesta Itämerellä aallokko voi olla terävämpää ja aallonpituus lyhempää kuin valtamerillä. Valtamerialueiden pitkillä aalloilla kehikot voivat mahdollisesti kellua aaltojen mukana paremmin kuin Itämerellä. Itämeren rannikon läheiset alueet saattavat olla haasteellisia tuotantopaikkoja, vaikka aallonkorkeus olisikin pienempi kuin valtamerillä. Yleisesti ottaen saaret, karit ja matalikot voivat kuitenkin antaa tarvittavan suojan kasvatukselle vaimentamalla aallokkoa. Kehikkojen käyttäytymistä Itämeren tiheässä aallokossa on syytä selvittää. Avomerikasvatuslaitteisto tuotaisiin todennäköisesti saariston suojaan ennen jään muodostumista, kuten nykyisessäkin tuotannossa. Saarten suojassa jäät eivät liiku paljon, joten tuotantolaitteet eivät vaurioidu yhtä helposti kuin ulommilla vesialueilla. Liikkuvat jäälautat ja kerrostuneet jäät aiheuttaisivat valtavan kuormituksen kasvatuslaitteille, jos ne jätettäisiin mereen alttiiksi ajojäille. Mikään käytössä oleva kasvatuslaitteisto ei kestäne jäiden aiheuttamia suuria kuormia, joita voi muodostua avoimilla alueilla. Kerrostuneen jään tiedetään tarttuneen ankkurikettinkeihin ja repineen ankkureita pohjasta jopa kymmenen metrin syvyydestä, joten tuotantopaikan valinnassa tulee huomioida, ettei laitoksia sijoiteta alueille, joilla jää pakkautuu pohjaan asti, koska tuolloin edes ankkureita ei voida jättää merenpohjaan. Jos tuotantolaitteisto tulee tuoda suojaan ennen talvea, kasvatusjärjestelmä tulisi suunnitella siten, että se olisi mahdollisimman helppo purkaa syksyllä ja asentaa keväällä kasvatuskauden alussa. Merialueen ja kalankasvatustuotannon suunnittelussa on myös huomioitava, että rannikon suojista tulee löytyä riittävästi talvehtimispaikkoja, jossa tuotantolaitteistoa voidaan säilyttää talvella. Eräs ehdotettu kasvatusratkaisu avomerellä Suomessa on tuotantolaitteiston upottaminen jääkerroksen alle syksyllä (Kankainen ym. 2014), jolloin erillisiä talvehtimispaikkoja ei tarvittaisi. Näin ollen kasvatuslaitteistoa ei olisi tarvetta kuljettaa syksyisin ja keväisin. Tämä vaihtoehto olisi periaatteessa mahdollinen alueilla, joilla on riittävän syvää eivätkä jäät ker-
12 Kalankasvatuksen investointikustannukset ja kilpailukyky avomerellä Suomessa 11 rostu liian syvälle. Kasvatuslaitteiston ja etenkin kalojen jättäminen talvella pitkiksi ajoiksi ilman valvontaa on todettu kuitenkin erittäin riskialttiiksi, jos olosuhteita ei tiedetä tarkkaan. Esimerkiksi veden lämpötilan ja muiden veden ominaisuuksien vaihteluista jääpeitteen alla ja eri syvyyksissä ei ole riittävästi tietoa, ja toisinaan olosuhteet ovat ennakoimattomia. Kasvatusaltaita ja kaloja on mahdollista käydä tarkkailemassa jään päältä tai jopa kelirikkoaikana jäänkestävien veneiden, hydrokopterien tai moottorikelkkojen avulla. Rannikon läheisillä alueilla esiintyy yleensä kestävä jääpeite. Ulappa-alueille ei välttämättä kuitenkaan muodostu kantavaa jääpeitettä, vaan jäät voivat esiintyä lauttoina. Jääolosuhteita on syytä selvittää tapauskohtaisesti Tuotanto-olosuhteet tarkasteltavissa tuotantopaikoissa Investoitavan kasvatusvälineistön valinta perustuu aina tuotantopaikan olosuhteisiin. Tämän raportin kalankasvatuksen investointilaskelman olosuhdetiedot arvioitiin kahden potentiaalisen avomeren tuntumassa sijaitsevan kalankasvatuslaitospaikan perusteella. Sijainnit valittiin sekä vesiviljelyn kansallisen sijainninohjaussuunnitelman että yrittäjien toiveiden perusteella. Olosuhdetiedot perustuvat tuotantopaikan lähistöllä olevien mittausasemien ja eri selvitysten tietoihin. Lisäksi olosuhteita on arvioitu yrittäjien paikallistuntemuksen perusteella. Kalankasvatuslaitoksen perustamisen kannalta tärkeitä alueilla olevia olosuhdetietoja on kerätty taulukkoon 1. Paikat sijaitsevat pohjoisella Saaristomerellä Kustavissa ja Perämerellä Simossa. Nykyään pohjoisen Saaristomeren paikkaan on perustettu avomerikasvatuslaitos. Tavoitteena kahden toisistaan poikkeavan sijainnin valinnassa oli verrata erilaisia tuotanto-olosuhteita, mutta koska alueet osoittautuivat tuuli- ja aalto-olosuhteiltaan melko samankaltaisiksi, päätettiin tehdä vain yksi investointilaskelma. Tuuliolot voivat olla yleisesti kuitenkin kovempia myöhäissyksyllä ja talvella kuin aikaisemmin kasvatuskaudella. Olosuhteiden vaikutusta investoinnin arvoon on arvioitu erikseen. Tuotantopaikkojen olosuhteet ja niiden perusteena olevat tiedot on esitetty yksikohtaisemmin kalankasvatuksen tuotanto-olosuhteita Suomen rannikolla käsittelevässä raportissa (Kankainen ja Niukko 2014). Simon paikassa syvyys on hieman pienempi kuin Kustavissa, minkä takia tarvittaisiin mahdollisesti enemmän matalampia verkkoaltaita saman tuotantotilavuuden saavuttamiseksi, mutta tämä tulisi määrittää tarkemmin yksityiskohtaisemmassa suunnitelmassa. Simon paikasta ulommille alueille tultaessa ahtojään kerrostuminen käy todennäköisemmäksi, jolloin ainakin niistä paikoista kasvatusvälineistö sekä ankkurointijärjestelmä tulisi poistaa talveksi jopa pohjan läheltä. Pohjois-Saaristomerellä, lähellä Kustavia, saattaa esiintyä voimakkaita virtauksia lähellä tuotantopaikkaa, mikä kannattaa huomioida ankkuroinnissa, jos verkkoaltaita tulee paljon. Pohjanlaatututkimukset tulisi tehdä tarkemmin, jotta voitaisiin valita paikkaan sopiva ankkurointi. Myös aallokon käyttäytyminen ja virtaukset kyseisessä paikassa tulisi mitata tai arvioida paremmin ennen lopullista ankkurointijärjestelmän tai tuotantolaitteiston valintaa. Investointilaskentaan valitut verkkoaltaat ja ruokintalautta on standardoitu kestämään oletetut maksimiaallokot, mutta epäselvää on, vaikuttaako Itämeren terävä aallokko kasvatuslaitteisiin vastaavalla tavalla kuin aallokko suuremmilla merillä. Ryan (2004) on luokitellut merikasvatuspaikkoja olosuhteiden perusteella luokkiin 1 4. Kyseiset paikat 1 ja 2 eivät sijaitse täysin avoimella merellä (luokka 4), mutta ovat ko-
13 12 Riista- ja kalatalous tutkimuksia ja selvityksiä kemusten perusteella yleisesti avoimempia tuulille kuin esimerkiksi Norjassa ja Välimerellä sijaitsevat avomerikasvatuslaitokset, jotka on pyritty sijoittamaan osittain suojaan pahimmilta myrskysuunnilta (luokka 3). Taulukko 1. Paikkakohtaiset olosuhdetiedot, joiden perusteella investointilaskelma on tehty Olosuhdetekijä Paikka 1 (Kustavi) Paikka 2 (Simo) Lisätieto Merkitsevä aallonkorkeus (maks) 4 m 4 m Perämerellä aallonkorkeus vaihtelee alueittain, laskee rannikkoa kohden Yksittäinen aalto (maks) 7,5 m 7,5 m Myöhäissyksyllä/talvella mahdollisesti suurempia kuin kasvatuskaudella Virtaus 1 m/s 0,5 m/s Oletettu alueen maksimi kasvatuskaudella Tuuli 25 m/s 23 m/s Maksimi kasvatuskaudella (10 minuutin keskiarvo) Tuuli 19 pv 17 pv Kovan tuulen päiviä ( 15 m/s) keskimäärin yhteensä huhti-lokakuussa Merenpohja kova/pehmeä pehmeä/(kova?) Syvyyden vaihtelu m 9-15 m Kasvatuspaikalla Tuotantomäärä 300/600/ /600/1000 Tonnia (lisäkasvua) Jäiden ahtaumat Ei Ei/Kyllä Simon paikkaa ulommilla alueilla todennäköisempiä
14 Kalankasvatuksen investointikustannukset ja kilpailukyky avomerellä Suomessa Investoinnin kuvaus 3.1. Verkkoaltaat Joustavat muovikehot, jotka kestävät hyvin meren dynaamista rasitusta, on todettu käytännössä toimivaksi kasvatusmenetelmäksi avoimilla alueilla. Nykyisin materiaali on useimmiten polyeteeniä (PE). AKVA group teki ensimmäiset (Polarcirkel) kehikot jo vuonna 1974, ja sen jälkeen se on myynyt kalankasvatukseen yli kehikkoa. Ensin muovikehikot olivat pieniä, mutta nykyisin suurimmat pyöreät kehikot ovat ympärysmitaltaan yli 200 metrisiä, ja kelluvien putkien halkaisija on 500 mm (kuva 1). AKVA group käyttää kelluntaputkien kiinnityksessä tarkoitukseen muokattuja (PIM, Pressure Injection Moulded) polyeteenistä tehtyjä kiinnikkeitä, joilla liitetään toisiinsa tarvittava määrä kelluntaputkia sekä verkkoaltaan reuna-aita. Myös tässä yhteydessä PE-materiaalin käytön on todettu vähentävän huollon tarvetta ja pidentävän altaiden ja kiinnikkeiden kestoaikaa; esimerkiksi suolaisilla vesillä ei korroosio pääse vaikuttamaan laitteiden kestävyyteen kuten teräskiinnityksissä. AKVA group on kehittänyt vuonna 1999 vastaavasta PE-materiaalista PIM-työskentelytason, joka voidaan kiinnittää kelluttaviin putkiin. Työskentelytaso tekee altaasta vakaamman ja parantaa työnteon turvallisuutta. Pohjoisilla alueilla PE-kehikoiden etu on, että jäätä ei muodostu polyeteeniin yhtä voimakkaasti kuin teräsrakenteisiin. Kiinnittyvä jää kuormittaa ja rikkoo rakenteita sekä vaikuttaa kasvatusaltaiden tasapainoon ja kelluntaominaisuuksiin. Kuva 1. Suuret mutta joustavat (PE) muovikehikot avomeriolosuhteisiin.
15 14 Riista- ja kalatalous tutkimuksia ja selvityksiä Muovikehikoita on mahdollista käyttää myös verkkoaltaan muodon ylläpitämiseen alueilla, joilla on kovat virtaukset. Tässä konseptissa (Sinker tube concept) upotettava kehikko, läpimitaltaan mm, täytetään teräsvaijereilla (20 70 kg/m) ja verkkoallas kiinnitetään siihen alaosastaan. Näin ollen kovissa olosuhteissa verkon tilavuus eli kasvatuskapasiteetti voidaan säilyttää. Painottamalla verkko muotoonsa voidaan myös estää esimerkiksi hylkeiden hyökkäyksiä. Tätä konseptia ei kuitenkaan laskettu investointiin tässä yhteydessä, koska yrittäjillä oli kokemusta kevyemmistä painotusmenetelmistä, joita on helpompi käsitellä olemassa olevilla työveneillä. Kyseisillä alueilla virtaamat eivät ole erittäin voimakkaita. AKVA group tarjoaa myös upotettavia kasvatusratkaisuja, mutta tässä yhteydessä olosuhteiden ei arvioitu olevan niin kovia, ettei kasvatusaltaita voisi pitää pinnassa. Tanskassa, Norjassa ja Ahvenanmaalla pinnassa olevat muovikehikot ovat toimineet hyvin samankaltaisissa olosuhteissa. Investointiin valittiin muovikehikko, jonka halkaisija on 400 mm ja paksuus 24 mm. Kehän ympärysmitta oli 90 metriä, jotta kehikoita olisi vielä käytännöllistä käsitellä keskisuurella työveneellä ja verrattain matalilla vesialueilla. Tämänkokoisessa 15 metriä syvässä verkkoaltaassa voidaan tuottaa noin tonnin kirjolohimäärä Verkot ja verkkojen käsittely Nailonista tehdyt verkot valittiin investointilaskelmaan, koska niitä on kevyt käsitellä ja ne ovat verrattain kestäviä. Pääsyy verkkomateriaalin valinnalle oli, että nailonverkot ovat kevyitä nostaa kasvukauden päätyttyä rantaan ja niitä on helppo puhdistaa. Arvioitu käyttöikä nailonista tehdyille verkoille on 4 7 vuotta (kuva 2). Econet on AKVA groupin uusi, kestävä tuote, joka säilyttää muotonsa kovissa olosuhteissa. Niitä ei kuitenkaan valittu kasvatuskonseptiin tässä yhteydessä, koska Econetit ovat painavia ja jäykkiä käsitellä. Ympärysmitaltaan 90 metrin kehikoihin soveltuvat nailonverkotkin painavat niin paljon, että nosturit ovat pakollisia työvälineitä veneissä. Verkkojen paino lisääntyy, mikäli niihin on kiinnittynyt paljon kasvustoa. Kuva 2. Nailonista tehdyt kasvatusverkot ovat kevyitä käsitellä (vasen kuva). Paikalla tapahtuvaan verkonpuhdistukseen on ke-hitetty teknisiä verkkopesureita (oikea kuva).
16 Kalankasvatuksen investointikustannukset ja kilpailukyky avomerellä Suomessa 15 Nailonverkkoja voi puhdistaa paikan päällä erilaisilla puhdistuslaitteilla tai ne voidaan tuoda rantaan pestäviksi, kuivattaviksi ja antifouling-käsittelyyn kasvustontorjunta-aineilla. Verkkojen puhdistus saattaa olla tarpeellista myös kasvukaudella, jos verkkoihin kiinnittyy paljon kasvustoa eikä happipitoinen vesi pääse tehokkaasti vaihtumaan verkkoaltaissa. Siten varmistetaan kalojen hyvinvointi; puhtaiden verkkojen on arvioitu vähentävän kuolleisuutta ja parantavan kalojen kasvua sekä rehutehokkuutta. Jos käytettävissä ei ole teknisiä verkkoaltaiden puhdistimia tai esimerkiksi sukeltajia, altaat on myös mahdollista vaihtaa. Tekniset imurit puhdistavat kasvustot verkosta paineilmalla. Edistyksellisimpiä ja suurimpia pesureita voidaan hallita kauko-ohjatusti. Pieniä pesureita pystyy käsittelemään yksi työntekijä. Suuret pesulaitteet sisältävät tavallisesti vedenalaisen kameran, jolla voidaan seurata työn tulosta ja verkkojen kuntoa. Investointeihin on eritelty myös verkonpesuautomaatti, joka voi olla tarpeellinen, jos yksiköitä on useita ja kasvustoa muodostuu kasvukaudella paljon. Pitkällä aikavälillä automaatin investointikustannus saattaa tulla halvemmaksi kuin sukeltajien työkustannukset tai rannassa tapahtuvan verkkojen vaihtamisen ja pesun työkustannukset. Investointilaskelman verkkopesuri on 2 metriä leveä, toimii dieselmoottorilla ja sisältää tarkkailukameran ja päätteen, jolta on mahdollisuus seurata puhdistustyön tulosta. Investointilaskelmassa verkkoihin sisältyy allasverkkojen lisäksi myös lintuverkot ja köydet, joilla verkot kiinnitetään altaisiin. Verkkoaltaiden syvyydeksi määriteltiin 15 (+1,3) metriä eteläisen esimerkkituotantopaikan syvyyden perusteella. Verkkoaltaiden tarvittava määrä riippuu tuotettavasta kalamäärästä (investoinnit laskettiin 300, 600 ja tonnin vuosituotannoille), lisäksi investointiin laskettiin yksi varakasvatusverkko Ruokinta Ruokinta rehulautalta Suurissa kalankasvatusyksiköissä ruokintalautat ovat yleistyneet. Lautat ovat käytännöllisiä suurissa avomerikasvatuslaitoksissa, koska rehua voidaan kuljettaa ja varastoida kerralla paljon. Edistyksellisimmissä ruokintalautoissa on suuret rehusiilot ja tuotannon sekä ympäristötekijöiden seurantaan perustuvat tekniset ruokintaohjausjärjestelmät. Ruokinta ohjataan kullekin kasvatusaltaalle lautalta rehuputkia pitkin tavallisesti ilmanpaineen avulla. Maailmalla on myös laitteistoja, joissa rehu kuljetetaan veden mukana kasvatukseen; nämä on erityisesti tarpeen, jos kaloja ruokitaan pinnan alle. Suurimmissa lautoissa on henkilökunnalle oleskelutilat pitkiä työvuoroja varten. Energia tuotetaan dieselgeneraattorien ja aurinkokennojen avulla. Ruokintalauttoihin on myös mahdollista asentaa tiedonsiirtoon tarvittavat välineet, jolloin ruokintaa voidaan ohjata etäyhteydellä rannasta. Tavallisesti lautoissa ei ole omaa moottoria, koska lauttaa ei juuri siirrellä. Suurimpiin rehulaittoihin voidaan kerralla varastoida jopa tonnia rehua. Näihin lauttoihin rehut tuodaan tavallisesti suoraan suurilla bulkkialuksilla, eikä niin sanottuja työveneitä käytetä rehun kuljetukseen. Pienissä yksiköissä ei tavallisesti käytetä ruokintalauttoja, koska niiden investointikustannus on suuri suhteessa tuotantoon. Ruokintalauttojen etuna esimerkiksi veneestä ruokintaan on, että tuotantoa voidaan tarkkailla ja rehua voidaan annostella halutulla tavalla, jolloin tuotannon tehokkuutta voidaan pa-
17 16 Riista- ja kalatalous tutkimuksia ja selvityksiä rantaa. Kalojen ruokahalua on mahdollista tarkkailla muun muassa videokuvan avulla. Samoin erilaisiin ongelmatilanteisiin voidaan puuttua nopeasti, kun ne havaitaan. Ruokintalautoilla on mahdollista tuottaa melko kovissa olosuhteissa energiaa, jota tarvitaan ruokintajärjestelmiin sekä tarkkailulaitteisiin. Investointilaskentaan sisällytettiin Wavemaster-ruokintalautta (kuva 3), jonka hetkellinen rehukapasiteetti on 150 tonnia tonnin tuotannolle, ja pienille tuotantomäärille valittiin 94 rehutonnin lautta AJ94 Classic. Nämä lautat on sertifioitu kestämään 7-metrisiä aaltoja. Lautan tarkempi kuvaus ja varustetaso on esitetty julkaisussa Kankainen ja Mikalsen (2014). Kuva 3. Edityksellisissä ruokintalautoissa on suuret rehusiilot, energiantuotanto, ruokinnanohjaus sekä tuotannontarkkailujärjestelmät ja oleskelutilat henkilöstölle Ruokinta veneestä Jos tuotanto-olosuhteet ovat todella rajut, jolloin pinnassa ei voida pitää edes ruokintalauttoja, ruokinta tapahtuu yleensä veneestä silloin, kun kasvatuspaikalle olosuhteiden puolesta pääsee. Jos kasvatusaltaat ovat pinnassa, ruokinta tapahtuu tavallisesti ilmapuhaltimilla. Veneestä ruokinnan etu on, että kalliita ruokintajärjestelmäinvestointeja ei tarvita. Avomeriolosuhteissa pieniä yksiköitä ruokitaan tavallisesti huoltoveneestä. Tämän ruokintatavan haitta on, että ruokinta voidaan toteuttaa vain silloin, kun vene on kasvatuspaikalla. Siten kalojen kasvua ja rehutehokkuutta on vaikea pitää yhtä hyvänä kuin tarkkailuun perustuvalla optimoidulla ruokintasuunnitelmalla. Erilaisten tarkkailulaitteiden ja muiden välineiden käyttö vaatii energiaa, jota on tavallisesti vaikea järjestää ja pitää olosuhteilta suojassa ilman säänkestävää lauttaa tai vastaavaa rakennetta. Ruokinta veneestä vie myös aikaa, koska jokainen kasvatusyksikkö joudutaan ruokkimaan erikseen. Myös veneestä tapahtuvassa ruokinnassa voidaan hyödyntää edistyksellisiä ruokinnansuunnittelun järjestelmiä.
18 Kalankasvatuksen investointikustannukset ja kilpailukyky avomerellä Suomessa Ankkurointi ja kiinnitysjärjestelmä Investointilaskelman ankkurointikustannukset perustuvat alustaviin arvioihin. Koska merenpohjan laadusta ja esimerkiksi virtaamista ei tehty tarkempaa selvitystä, on vaikea arvioida, millaiset ankkurit tai kiinnikkeet ovat tarpeen. Perinteinen koura-ankkurointi on sopiva alueilla, joilla on riittävä sedimenttikerros, johon ankkuri pureutuu. Jos pohja on kalliota, voidaan kiinnikkeet porata siihen. Joissain tapauksissa avomerilaitosten yksittäiset ankkurit painavat yli 10 tonnia. Suuntaan, josta tuulet ja virtaukset rasittavat laitosta eniten, laitetaan tavallisesti kestävin ankkurointi. Kaikuluotaus ja pohjanäytetutkimukset sekä virtausarvioinnit ovat tavanomaisia selvityksiä, kun määritellään paikkaan sopivaa ankkurimenetelmää. Kankainen ym. (2014) ovat kirjoittaneet tarkemmin, minkälaisia paikkakohtaisia etukäteisselvityksiä esimerkiksi Norjassa suurilla avomerikasvatuslaitoksilla tehdään ennen ankkurointijärjestelmän valintaa. Laitos kiinnitetään ankkureihin joustavalla kiinnitysjärjestelmällä (mooring system), joka koostuu tavallisesti ketjuista, poijuista sekä köysistä. Suurien poijujen avulla vähennetään ankkureihin ja verkkoaltaisiin kohdistuvaa suoraa rasitusta. Veden nosteen ja poijujen aiheuttaman jouston avulla altaat pysyvät pinnassa. Yleinen altaiden kiinnitystapa on niin sanottu ristiinankkurointi, jolloin kiinnitysköydet muodostavat päälinjat, joihin verkkoaltaat kiinnitetään (kuva 4). Yhdessä ankkurointijärjestelmässä voi olla yli kymmenen verkkoallasta. Ruokintalautat kiinnitetään vastaavalla tavalla. Raportin investointisuunnitelman kiinnitysjärjestelmät sisältävät kaikki tarvittavat poijut köydet, ketjut ja hakaset vajaan 30 metrin syvyydessä tapahtuvaan ankkurointiin. Ankkureiden kustannus on arvioitu erikseen. Kuva 4. Vasemmalla verkkoaltaiden, oikealla ruokintalautan kiinnitysjärjestelmän kuvaus.
19 18 Riista- ja kalatalous tutkimuksia ja selvityksiä 3.5. Työveneet Suomessa merialueilla suurimmilla kalankasvattajilla on käytössä yli kymmenenmetrisiä työveneitä, joissa on nosturit ja jopa noin 20 tonnin kantavuus. Tavallisesti huoltoveneet ovat pienempiä. Norjassa suojaisissa avomeriyksiköissä on käytössä nopeita 14-metrisiä katamaraaniveneitä (kuva 5). Veneiden hinta vaihtelee varustetasosta ja teknisistä ratkaisuista johtuen noin 0,5 ja 2 miljoonan euron välillä. Kalankasvatukseen tarkoitettuja työveneitä on valmistettu myös Suomessa (Kankainen ym. 2014). Nykyisin avoimien kasvatuspaikkojen lisääntyessä on kyseenalaistettu edellä mainitun kokoisten työveneiden turvallisuus kovissa olosuhteissa. Maailmalla avomeriyksiköiden kasvaessa onkin siirrytty suurempiin aluksiin, joiden pituus voi olla jopa 40 metriä. Myös nostureilta vaaditaan enemmän tehoa yksiköiden kasvaessa, ja usein kasvatuslaitoksilla on monta työvenettä nostamassa verkkoja. Veneen tärkeä ominaisuus on, että se pystytään pitämään paikallaan ja vakaana kovassa merenkäynnissä, ettei vene ajaudu kasvatusaltaiden päälle ja riko niitä tai aiheuta vaaraa työskentelevälle henkilöstölle. Itämerellä monen työveneen käyttö nopeuttaisi verkkoaltaiden siirtoa saariston suojaan syksyisin, jos kasvatusaltaita on paljon. Kalankasvatusyrityksillä on lisäksi tarvetta eri toimintoihin erikoistuneisiin veneisiin, kuten pieniin mutta merikelpoisiin nopeisiin veneisiin, joita käytetään tarkkailuihin ja huoltotoimintoihin. Laskimme investointikustannuksen yhdelle 14-metriselle työveneelle sekä avomerikelpoiselle pienelle huoltoveneelle. Kuva 5. Tyypillinen Norjassa käytössä oleva työvene. Suurempia veneitä tarvitaan todella avoimilla alueilla.
20 Kalankasvatuksen investointikustannukset ja kilpailukyky avomerellä Suomessa Muut välineet ja laitteistot Tuotannon tarkkailu ja ohjaus Olosuhteita ja tuotantoa tarkkailevat sensorit ja laitteet varmistavat optimaalisen tuotannonohjauksen ja terveellisen ympäristön kaloille. Kalojen käyttäytymistä ja veden laatua voidaan tarkkailla reaaliajassa. Siten tuotantoa on mahdollista ohjata aktiivisesti perustuen välittömään tietoon tuotannosta, mikä nostaa tuotannon tehokkuutta ja vähentää riskejä sekä ympäristövaikutuksia. Vedenalaisilla kameraratkaisuilla voidaan välittää esimerkiksi ruokinnasta ja kalojen käyttäytymisestä tietoa päätteelle, jolta ruokintaa hallitaan. Rehulaskimista voidaan välittää tietoa ruokintalaitteille, jotta ruokinta olisi mahdollisimman tehokasta eikä rehua menisi hukkaan. Ympäristöantureiden, kuten lämpötila-, happi- ja virtaama-antureiden, avulla arvioidaan veden laatua, jotta voidaan turvata kalojen hyvinvointi. Biomassalaskureilla voidaan arvioida ja tarkistaa ruokintatavoitteita sekä arvioida kasvunopeutta tai ennustaa biomassoja ruokintaa ja myyntiä varten. Vedenalaisilla lampuilla voidaan vaikuttaa sukukypsyyteen tai kalojen aktiivisuuteen (kuva 6). Jotta kyseiset laitteet toimivat, sähkön saatavuus tulee varmistaa. Jos sähköä ei ole saatavilla yleisestä verkosta, mikä on kaukaisilla kasvatuspaikoilla tavallista, sähkö tulee tuottaa generaattorien tai esimerkiksi aurinko- tai tuulivoiman avulla. Tiedonsiirto vaatii myös oman järjestelmänsä, jos tuotanto-ohjaus halutaan siirtää esimerkiksi rannassa sijaitsevaan ohjausyksikköön tai jopa internetiin. Tähän investointilaskelmaan on laskettu sekä hapenseurantasensorit että ruokintakamerat jokaiselle kasvatusaltaalle. Kuva 6. Vasemmalta vedenlaatusensorit, kameravaihtoehtoja, biomassalaskin, vedenalainen valo ja langaton tiedonsiirtoyksikkö.
21 20 Riista- ja kalatalous tutkimuksia ja selvityksiä Ruokintajärjestelmät ja tuotannon suunnitteluohjelmistot Ruokintalautalla sijaitsevalla ruokintajärjestelmällä on mahdollista ruokkia useita altaita samanaikaisesti. Ruokintalaitetta ohjataan tietokoneella, joka annostelee ja puhaltaa tai pumppaa tarvittavan rehumäärän kasvatusyksiköille rehuputkia pitkin. AKVA groupin Akvacontrol-ohjelmisto on sovitettu Akvasmart-ruokintajärjestelmään (kuva 7). Ohjelmiston avulla tuotantoa ja ruokintaa voidaan ohjata ja seurata reaaliaikaisten tuotantotietojen perusteella. Kuva 7. Akvasmart-ruokintajärjestelmää voidaan ohjata Akvacontrol-tuotannonsuunnitteluohjelmiston avulla.
22 Kalankasvatuksen investointikustannukset ja kilpailukyky avomerellä Suomessa Investointikustannukset ja muut tuotannon tehokkuuteen vaikuttavat tekijät avomerikasvatuksessa 4.1. Avomerilaitoksen investointikustannukset Investointikustannukset laskettiin erisuuruisille tuotantomäärille, jotta voidaan arvioida tuotantomäärän vaikutusta investointi- ja tuotantokustannukseen. Kansallisen vesiviljelyn sijainninohjaussuunnitelman perusteella Suomessa avomeren reunalla sijaitsevien laitosten ympäristön kannalta kestävät tuotantomäärät voisivat olla tonnia lisäkasvua yhdessä tuotantopaikassa. Täysin avoimilla alueilla mittaluokaltaan suuremmat tuotantomäärät olisivat mahdollisia, joten investointiarvio tehtiin myös tonnille (taulukko 2). Erottelimme investointikustannuskokonaisuudet kasvatuslaitteisiin, ruokintajärjestelmään sekä veneisiin. Ruokintajärjestelmän valinta vaikuttaa olennaisesti kokonaisinvestointikustannuksiin; ruokintalauttainvestointi on suuruusluokaltaan yhtä suuri kuin kasvatukseen tarvittavat altaat, verkot ja ankkurointi tonnin tuotantoyksikössä. Jos ruokintatavaksi valitaan veneestä ruokinta, oletimme, että työveneeseen asennetaan ruokintajärjestelmä, minkä takia hinta arvioitiin normaalityövenettä kalliimmaksi. Veneestä ruokittaessa ruokintalauttainvestointia ei tarvita. Ruokintalauttaruokinnan kokonaisinvestointikustannukseen on siten laskettu altaat, ruokintalaitekustannukset sekä työ- ja huoltovene. Veneestä ruokinnan kokonaisinvestointeihin on laskettu kasvatusrakenteet, huoltovene sekä työvene, johon on asennettu ruokintajärjestelmä.
23 22 Riista- ja kalatalous tutkimuksia ja selvityksiä Taulukko 2. Avomerikasvatuslaitoksen investointikustannusarvio Tuoteryhmä Kuvaus Poistoaika 1000 tonnia 600 tonnia 300 tonnia Kasvatusaltaat Muovikehikot (PE) 12/ 6/ 3 kappaletta, 400 mm/90 m Kiinnitysjärjestelmä kasvatusaltaille Ankkurit 20/ 18/ 12 kappaletta Verkot 15 metriä syviä, nailonia Verkkopesuri Asennus ja valvonta Rahti Ruokinta ja -ohjaus Lautta, ruokintajärjestelmä ja levittäjät Rehulautta AJ 150/ AJ 96/AJ Kiinnitysjärjestelmä lauttaan Ankkurointi 8 kappaletta Ruokintaputket 3000 m/1500 m/1000 m Sensorit ja valvonta Tuotannonsuunnitteluohjelmisto Asennus ja koulutus Rahti Veneet Työvene 14 m katamaraani ja nosturi Työvene ja ruokintalaite Sama ja rehuruokintalaite Avomerikelpoinen tarkkailuvene Lauttaruokinnan investointikustannukset yhteensä Lauttaruokinnan investointikustannukset /kg kalaa 0,48 0,68 1,13 Veneestä ruokinnan investointikustannukset yhteensä Veneestä ruokinnan investointikustannukset /kg kalaa 0,37 0,52 0,89
24 Kalankasvatuksen investointikustannukset ja kilpailukyky avomerellä Suomessa Miten olosuhteet vaikuttavat investointikustannuksiin Investointilaskelmat tehtiin ensin PE-putkikehikoille, jotka on sertifioitu kestämään kolmen metrin aallokkoa (putken halkaisija 315 mm) ja 1 m/s virtausta 15 metriä syvillä verkoilla. Näin 300 tonnin tuotannolle kehikoiden kustannusarvio oli noin Tämän jälkeen kuitenkin päätettiin vaihtaa kehikot luokkaa kestävämpiin halkaisijaltaan 400 mm:n putkiin, jotka on sertifioitu kestämään 4-metrisiä aaltoja ja 1 m/s virtaamaa 20 metriä syvillä verkoilla (jolloin vastus eli rasitus on huomattavasti edellistä suurempi). Näiden kehikoiden arvioitiin maksavan saman tilavuuden saavuttamiseksi Näin ollen aallonkestävyys kasvatti kehikoiden investointikustannusta 26 %. Olosuhteet vaikuttavat myös ankkurointijärjestelmän sekä veneiden ja ruokintajärjestelmien investointikustannuksiin Etäisyydestä, ruokintatavasta ja tuotantomäärästä johtuvat logistiset kustannukset ja avomerikasvatuksen kilpailukyky Avomerikasvatuksen tuotantokustannukseen vaikuttavat investointikustannuksen lisäksi erityisesti etäisyydestä johtuvat kustannukset, kuten työaika ja polttoainekulut, jotka lisääntyvät etäisyyksien kasvaessa. Toisaalta, jos avomerikasvatuksen tuotantoluvat voivat olla suurempia, tuotannon tehokkuus kasvaa. Kuvassa 8 on havainnollistettu esimerkkejä, joiden perusteella on laskettu, miten etäisyys, ruokintajärjestelmän valinta, kasvatusyksiköiden määrä sekä tuotantomäärä vaikuttavat logistisiin kustannuksiin. Kannattavuuslaskennassa on hyödynnetty tämän raportin investointitietoja sekä aikaisemmissa hankkeissa saatua tietoa kustannuksista ja tuotannon tehokkuuteen vaikuttavista tekijöistä (liite).
25 24 Riista- ja kalatalous tutkimuksia ja selvityksiä Kuva 8. Perinteistä suomalaista merikasvatusta (A), jossa yrittäjillä on monia pieniä yksiköitä, verrataan yhteen avomeriyksikköön (B), jossa kasvatetaan sama määrä kalaa, sekä kauempana sijaitsevaan yksikköön (C). Vertailu esitetään myös vaihtoehtoon (D), jossa tuotanto on jaettu kahteen avomerikasvatusyksikköön, ja vaihtoehtoon (E), jossa tuotantomäärä on kaksinkertainen. Vaihtoehto 1 kuvaa veneestä ruokintaa ja vaihtoehto 2 ruokintalauttainvestointia. Avomeriyksiköt voivat olla kilpailukykyisiä nykytuotantoon verrattuna, jos tuotantoyksiköt ovat riittävän suuria (taulukko 3). Ruokintalautta on investointiarvoltaan niin suuri, ettei edes 600 tonnin yksikkömäärä ole riittävä kompensoimaan investointikustannuksia. Kun kokonaistuotantomäärä nousee miljoonaan kiloon, yrityksen kilpailukyky paranee huomattavasti. Tässä laskelmassa ei ole kuitenkaan huomioitu oletettavia tuotannon tehokkuuteen vaikuttavia tekijöitä; esimerkiksi kasvun ja rehutehokkuuden on huomattu paranevan ja kuolleisuuden vähenevän, mikäli ruokintalauttainvestointeihin liittyvät edistykselliset ruokinnanohjausjärjestelmät otetaan käyttöön.
26 Kalankasvatuksen investointikustannukset ja kilpailukyky avomerellä Suomessa 25 Taulukko 3. Avomerikasvatuksen kilpailukyky perinteiseen tuotantoon verrattuna. Vaihtoehto A B1 B2 C1 C2 D1 D2 E1 E2 Kustannustekijät /kg /kg /kg /kg /kg /kg /kg /kg /kg Henkilökustannukset 0,07 0,03 0,02 0,04 0,02 0,04 0,02 0,03 0,02 Kalojen ja altaiden siirrot 0,01 0,00 0,00 0,01 0,01 0,00 0,00 0,00 0,00 Ruokinta/valvonta 0,05 0,03 0,01 0,03 0,02 0,03 0,02 0,03 0,01 Polttoainekustannukset 0,04 0,01 0,01 0,02 0,02 0,02 0,01 0,01 0,01 Siirrot 0,01 0,00 0,00 0,01 0,01 0,00 0,00 0,00 0,00 Ruokinta/valvonta 0,03 0,01 0,01 0,02 0,01 0,01 0,01 0,01 0,01 Vene ja ruokintainvestointi 0,53 0,55 0,67 0,55 0,67 0,55 0,92 0,23 0,46 Vene 0,14 0,32 0,22 0,32 0,22 0,32 0,22 0,19 0,13 Ruokintalaitteet 0,06 0,03 0,25 0,03 0,25 0,03 0,50 0,02 0,30 Kasvatusaltaat 0,33 0,20 0,20 0,20 0,20 0,20 0,20 0,02 0,02 Logistiset kustannukset yhteensä 0,63 0,59 0,70 0,61 0,71 0,61 0,96 0,28 0,49 Tuotantokustannuksen muutos 0,00-0,04 0,07-0,02 0,08-0,03 0,33-0,35-0, Ruokintatavan ja tuotanto-olosuhteiden vaikutus tuotannon tehokkuuteen Edistyksellisellä ruokintatekniikalla voidaan parantaa rehutehokkuutta. Monet suomalaiset kalankasvattajat, jotka ovat siirtyneet ohjattuun ja valvottuun ruokintaan, ovat raportoineet, että rehukustannukset ovat pienentyneet kalakiloa kohti. Myös maailmalla automatisoitujen ruokintalauttojen käyttö lisääntyy, mikä tarkoittaa, että ne ovat entisiä toimintatapoja tehokkaampia erityisesti, jos kaloja on ruokittu ennen runsaasti. Jos ruokintaa ei voida tehdä päivittäin veneestä ruokkimalla, esimerkiksi olosuhteiden ollessa huonot, myös kalan kasvun hidastuminen saattaa heikentää tuotannon tehokkuutta. Erityisesti Suomessa, missä kasvatuskausi on talven vuoksi lyhyt, kasvunopeudella on suuri merkitys kannattavuuteen. Ruokintalautoilla sijaitsevilta kauko-ohjatuilta automaateilta ruokintaa voidaan periaatteessa tehdä myös silloin, kun paikan päälle ei päästä. Veden lämpötila vaikuttaa kalojen kasvuominaisuuksiin. Avoimet merialueet Itämerellä lämpenevät rannikon alueita hitaammin, mutta säilyttävät lämpönsä pidempään syksyllä. Keskikesällä lämpötilat eivät ulapalla tavallisesti nouse yhtä korkealle kuin matalilla alueilla. Avoimilla alueilla sijaitsevissa laitoksissa kirjolohi kasvaa nopeasti eikä kesällä tarvitse pitää ruokintataukoja vastaavalla tavalla kuin rannikon läheisyydessä. Avomerellä kasvatuskausi voidaan kuitenkin joutua pitämään lyhyempänä, jotta kalat ja tuotantolaitteisto saadaan turvaan ennen syysmyrskyjä. Kankainen ym. (julkaisematon) ovat alkaneet arvioida Itämeren avointen alueiden tuotanto-olosuhteiden vaikutusta kalankasvatuksen tehokkuuteen ja kannattavuuteen.
27 26 Riista- ja kalatalous tutkimuksia ja selvityksiä 5. Riskinarviointi 5.1. Tuotantoriskit Itämeren avomerikasvatuksessa Hylkeet, linnut ja karkulaiset Erityisesti hylkeet ovat aiheuttaneet suuria vahinkoja merikasvatuslaitoksilla Suomessa. Hylkeet eivät kuitenkaan pääse kaloihin helposti käsiksi, mikäli kasvatusaltaat ovat suuria ja ne on painotettu muotoonsa hyvin. Pinnalla sijaitsevat verkot estävät lintujen pääsyn kaloihin, ja lisäksi ne voivat vaikeuttaa hylkeiden pääsyä kasvatusaltaisiin. Kasvatusverkkojen materiaalivalinnalla, huoltotoimilla sekä vaihtamalla rikkinäiset verkot uusiin voidaan välttää hylkeiden pääsy altaisiin. Videovalvonnan avulla voidaan reagoida nopeasti, jos hylje tai linnut pääsevät kuitenkin kasvatusaltaaseen tai kasvatusverkkoon tulee reikiä, josta kalat pääsevät karkaamaan Myrskyt, tuuli, virtaukset ja aallot Rajut myrskyt voivat vaurioittaa kasvatuslaitteistoa. Hyvällä olosuhdeselvityksiin perustuvalla riskinarvioinnilla, suunnittelulla sekä asennuksella voidaan välttää riskien toteutuminen. Esimerkiksi tuotantovälineistö ja ankkurointiratkaisut tulee valita pahimpien mahdollisten olosuhteiden perusteella. Kuitenkin joitain odottamattomia riskejä voi toteutua; näihin voidaan varautua esimerkiksi vakuuttamalla tuotanto kyseisten riskien varalta. Mikäli tuotantopaikan riski on suuri, se tulee myös huomioida pääoman tuottovaatimuksessa ennen investointipäätöstä Jää Itämerellä jää aiheuttaa erityisen haasteen merituotannolle. Liikkuvien jäiden massat ovat niin suuria, että käytössä olevat kasvatusjärjestelmät tuskin kestävät liikkuvien jäiden aiheuttamaa rasitusta. Tuotantolaitteisto tulee näin ollen saattaa suojaan ennen kuin jäät muodostuvat. Syvillä alueilla on myös teoriassa mahdollista upottaa kasvatuslaitteisto jään alle. Jään muodostumista eri rannikkoalueilla ovat arvioineet muun muassa Kankainen ja Niukko (2014). On myös huomattava, että syksyllä myrskyt lisääntyvät, mikä aiheuttaa haasteita välineiden käsittelylle ja siirtämiselle erityisesti avoimilta alueilta Ankkurointi ja merenpohja-analyysit Merenpohja-analyysit ovat tärkeitä kestävän ankkurointitavan valinnassa. Lisäksi koko ankkurointijärjestelmä tulisi suunnitella olosuhteiden perusteella, huomioiden suurimpien aallokoiden ja virtausten suunnat. Itämerellä kiinnitysjärjestelmä tulisi olla nopea purkaa ja asentaa keväisin ja syksyllä. Jos ankkurointijärjestelmän osia jätetään talveksi mereen, tulee varmistaa, ettei jäätä pääse muodostumaan kyseisiin köysiin tai kettinkeihin, jotta ankkurit pysyisivät paikallaan kevääseen asti.
Ympäristötehokas kalankasvatus ja ympäristövaikutusseurantamenetelmien kehittäminen
Ympäristötehokas kalankasvatus ja ympäristövaikutusseurantamenetelmien kehittäminen Loppuraportti 12.11.2015 Markus Kankainen HANKKEEN DIARINUMERO: 4430/3561/2014 HANKKEEN KESTO 21.11.2014-30.9.2015 RAHOITTAJA